CELEX: 52012PC0195
Language: mt
Date: 2012-04-30
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 (dwar il-kooperazzjoni f'oqsma speċifiċi li ma jagħmlux parti mill-erba' libertajiet) u l-Protokoll 37 (li fih il-lista stabbilita fl-Artikolu 101) għall-Ftehim ŻEE

|
			
		
		
		52012PC0195
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 (dwar il-kooperazzjoni f'oqsma speċifiċi li ma jagħmlux parti mill-erba' libertajiet) u l-Protokoll 37 (li fih il-lista stabbilita fl-Artikolu 101) għall-Ftehim ŻEE /* COM/2012/0195 final - 2012/0097 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex tiġi żgurata s-sigurtà legali
u l-omoġeneità meħtieġa tas-Suq Intern, il-Kumitat Konġunt
taż-ŻEE għandu jintegra l-leġiżlazzjoni rilevanti
kollha tal-Unjoni Ewropea fil-Ftehim ŻEE malajr kemm jista’ jkun wara
l-adozzjoni tagħha u għandu jippermetti wkoll il-parteċipazzjoni
tal-Istati tal-EFTA taż-ŻEE fl-azzjonijiet, fl-attivitajiet jew
fil-programmi rilevanti tal-UE.
L-Artikolu 78 tal-Ftehim ŻEE
jipprovdi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni fl-oqsma
ta', fost affarijiet oħrajn, ir-riċerka u l-iżvilupp
teknoloġiku.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni proposta
tal-Kunsill) għandu l-għan li jemenda l-Protokoll 31 (dwar
il-kooperazzjoni f'oqsma speċifiċi li ma jagħmlux parti
mill-erba' libertajiet) u l-Protokoll 37 (li fih il-lista stabbilita
fl-Artikolu 101) tal-Ftehim ŻEE. 
Dan jirrigwarda r-Regolament (UE)
Nru 912/2010 tal-Parlament Ewropew u tal-Kunsill tat-
22 ta’ Settembru 2010 li jistabbilixxi l-Aġenzija Ewropea
ta’ Sistema Globali ta' Navigazzjoni bis-Satellita (GNSS), li jħassar
ir-Regolament (KE) Nru 1321/2004 dwar l-istabbiliment ta’ strutturi
għat-tmexxija tal-programmi Ewropej ta’ radjunavigazzjoni bis-satellita u
li jemenda r-Regolament (KE) Nru 683/2008 tal-Parlament Ewropew u
tal-Kunsill 
Bl-iskop li jiġi implimentat dan l-att,
qed jiġu proposti ċerti adattamenti: 
(a)                   
Il-Liechtenstein la għandu jipparteċipa u
lanqas għandu jikkontribwixxi finanzjarjament għall-Aġenzija
GNSS,
(b)                   
Il-parteċipazzjoni tal-Islanda fil-programmi
ta’ GNSS għandha tiġi sospiża temporanjament, minħabba
problemi ekomomiċi.
3.           ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li l-Kunsill
jistabbilixxi l-pożizzjoni li għandha tiġi adottata f'isem
l-Unjoni għal Deċiżjonijiet bħal dawn, fuq proposta
mill-Kummissjoni.
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE kemm jista’ ikun malajr.
2012/0097 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar emenda għall-Protokoll 31 (dwar il-kooperazzjoni f'oqsma
speċifiċi li ma jagħmlux parti mill-erba' libertajiet) u
l-Protokoll 37 (li fih il-lista stabbilita fl-Artikolu 101)
għall-Ftehim ŻEE

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 172
u 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994[1] dwar l-arranġamenti
għall-implimentazzjoni tal-Ftehim dwar iż-Żona Ekonomika
Ewropea, u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti rigward kooperazzjoni f'oqsma speċifiċi li ma
jagħmlux parti mill-erba' libertajiet,
(2)       Huwa xieraq li tiġi
estiża l-kooperazzjoni tal-Partijiet Kontraenti għall-Ftehim sabiex
tinkludi r-Regolament (UE) Nru 912/2010 tal-Parlament Ewropew u
tal-Kunsill tat-22 ta' Settembru 2010 li jistabbilixxi
l-Aġenzija Ewropea GNSS, li jħassar ir-Regolament tal-Kunsill (KE)
Nru 1321/2004 dwar l-istabbiliment ta’ strutturi għat-tmexxija
tal-programmi Ewropej ta’ radjunavigazzjoni bis-satellita u li jemenda
r-Regolament (KE) Nru 683/2008 tal-Parlament Ewropew u tal-Kunsill[2].
(3)       Il-Protokoll 31
tal-Ftehim għandu għalhekk jiġi emendat sabiex tkun tista'
sseħħ din l-estensjoni ta’ kooperazzjoni. Fir-rigward
tal-parteċipazzjoni tan-Norveġja, għandu jitqies ukoll f’dan
ir-rigward il-Ftehim ta’ Kooperazzjoni dwar in-Navigazzjoni bis-Satellita bejn
l-Unjoni Ewropea u l-Istati Membri tagħha u n-Norveġja[3], u b 'mod partikolari
l-Artikolu 6 dwar is-sigurtà. Minħabba problemi ekomomiċi,
il-parteċipazzjoni tal-Islanda fil-programmi ta’ GNSS għandha
tiġi sospiża temporanjament.
(4)       Biex il-Ftehim jiffunzjona
tajjeb, il-Protokoll 37 ta’ mal-Ftehim għandu jiġi estiż
biex jinkludi lill-Bord għall-Akkreditazzjoni tas-Sigurtà
għas-sistemi Ewropej ta’ GNSS u l-Bord Amministrattiv stabbilit
bir-Regolament (UE) Nru 912/2010, u l-Protokoll 31 għandu
jiġi emendat sabiex jispeċifika l-proċeduri
għall-parteċipazzjoni,
(5)       Il-pożizzjoni tal-Unjoni
fi ħdan il-Kumitat Konġunt taż-ŻEE għandha tkun
ibbażata fuq l-abbozz ta’ Deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
taż-ŻEE dwar l-emenda proposta għall-Protokoll 31 u
l-Protokoll 37 tal-Ftehim ŻEE għandha tkun ibbażata fuq
l-abbozz ta’ Deċiżjoni tal-Kumitat Konġunt taż-ŻEE
mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz (06.03.2012)

DEĊIŻJONI
TAL-KUMITAT KONĠUNT TAŻ-ŻEE 
Nru
ta '
li
temenda l-Protokoll 31 (dwar il-kooperazzjoni f'oqsma speċifiċi
li ma jagħmlux parti mill-erba' libertajiet) u l-Protokoll 37 (li fih
il-lista stabbilita fl-Artikolu 101) għall-Ftehim ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat mill-Protokoll li
jaġġusta l-Ftehim taż-Żona Ekonomika Ewropea, minn hawn 'il
quddiem imsejjaħ "il-Ftehim", u b'mod partikolari
l-Artikoli 86, 98 u 101 tiegħu,
Billi:
(1)                   
Il-Protokoll 31 tal-Ftehim ġie emendat
bid-Deċiżjoni tal-Kumitat Konġunt taż-ŻEE Nru .../...
ta'...[4]
(2)                   
Il-Protokoll 37 tal-Ftehim ġie emendat
bid-Deċiżjoni tal-Kumitat Konġunt taż-ŻEE Nru .../...
ta'...[5]
(3)                   
Huwa xieraq li tiġi estiża
l-kooperazzjoni tal-Partijiet Kontraenti għall-Ftehim sabiex tinkludi
r-Regolament (UE) Nru 912/2010 tal-Parlament Ewropew u tal-Kunsill tat-22 ta' Settembru 2010
li jistabbilixxi l-Aġenzija Ewropea GNSS, li jħassar ir-Regolament
tal-Kunsill (KE) Nru 1321/2004 dwar l-istabbiliment ta’ strutturi
għat-tmexxija tal-programmi Ewropej ta’ radjunavigazzjoni bis-satellita u
li jemenda r-Regolament (KE) Nru 683/2008 tal-Parlament Ewropew u
tal-Kunsill[6].
(4)                   
Il-Protokoll 31 tal-Ftehim għandu
għalhekk jiġi emendat sabiex tkun tista' sseħħ din
l-estensjoni ta’ kooperazzjoni. Fir-rigward tal-parteċipazzjoni
tan-Norveġja, għandu jitqies ukoll f’dan ir-rigward il-Ftehim ta’
Kooperazzjoni dwar in-Navigazzjoni bis-Satellita bejn l-Unjoni Ewropea u
l-Istati Membri tagħha u n-Norveġja[7], u b'mod
partikolari l-Artikolu 6 dwar is-sigurtà. Madanakollu, minħabba
problemi ekomomiċi, il-parteċipazzjoni tal-Islanda fil-programmi ta’
GNSS għandha tiġi sospiża temporanjament.
(5)                   
Biex il-Ftehim jiffunzjona tajjeb,
il-Protokoll 37 ta’ mal-Ftehim għandu jiġi estiż biex
jinkludi lill-Bord għall-Akkreditazzjoni tas-Sigurtà għas-sistemi
Ewropej ta’ GNSS u l-Bord Amministrattiv stabbilit bir-Regolament (UE)
Nru 912/2010, u l-Protokoll 31 għandu jiġi emendat sabiex
jispeċifika l-proċeduri għall-parteċipazzjoni,
ADOTTA DIN ID-DEĊIŻJONI:
Artikolu 1
Artikolu 1 (Riċerka u żvilupp
teknoloġiku) tal-Protokoll 31 għall-Ftehim għandu jiġi
emendat kif ġej:
1.           It-test fil-paragrafu 8
għandu jiġi sostitwit b'dan li ġej:
“(a)    L-Istati tal-EFTA għandhom
jipparteċipaw bis-sħiħ fl-Aġenzija Ewropea GNSS , minn
hawn’il quddiem “l-Aġenzija”, kif stabbilit bl-att tal-Unjoni li ġej:
-        32010 R 0912: ir-Regolament (UE)
Nru 912/2010 tal-Parlament Ewropew u tal-Kunsill
tat-22 ta’ Settembru 2010 li jistabbilixxi l-Aġenzija
Ewropea GNSS, li jħassar ir-Regolament (KE) Nru 1321/2004 dwar
l-istabbiliment ta’ strutturi għat-tmexxija tal-programmi Ewropej ta’
radjunavigazzjoni bis-satellita u li jemenda r-Regolament (KE)
Nru 683/2008 tal-Parlament Ewropew u tal-Kunsill (ĠU L 276,
20.10.2010, p. 11).
(b)     L-Istati tal-EFTA għandhom
jikkontribwixxu finanzjarjament għall-attivitajiet msemmijin taħt (a)
skont l-Artikolu 82(1)(a) tal-Protokoll 32 tal-Ftehim.
(c)     L-Istati tal-EFTA
għandhom jipparteċipaw bis-sħiħ, mingħajr id-dritt
tal-vot, fil-Bord Amministrattiv tal-Aġenzija u Bord
għall-Akkreditazzjoni tas-Sigurtà tal-Aġenzija.
(d)     L-Aġenzija għandu jkollha
personalità ġuridika. Hija għandha tgawdi fl-Istati kollha
tal-Partijiet Kontraenti l-kapaċità l-iktar wiesgħa mogħtija
lill-persuni legali skont il-liġjiet tagħhom.
(e)     L-Istati tal-EFTA għandhom japplikaw
lill-Aġenzija l-Protokoll dwar il-Privileġġi u l-Immunitajiet
tal-Komunitajiet Ewropej.
(f)      Permezz ta’ deroga
mill-Artikolu 12(2)(a) tal-Kondizzjonijiet tal-impjieg ta’ persunal
ieħor tal-Komunitajiet Ewropej, ċittadini tal-Istati tal-EFTA li
jgawdu d-drittijiet kollha tagħhom bħala ċittadini jistgħu
jiddaħħlu jaħdmu b’kuntratt mid-Direttur Eżekuttiv
tal-Aġenzija.
(g)     Bis-saħħa
tal-Artikolu 79(3) tal-Ftehim, il-Parti VII (Dispożizzjonijiet
Istituzzjonali) tal-Ftehim għandha tapplika għal dan il-paragrafu,
bl-eċċezzjoni tat-Taqsimiet 1 u 2 tal-Kapitolu 3.
(h)     Ir-Regolament (KE) Nru 1049/2001
tal-Parlament Ewropew u tal-Kunsill tat-30 ta' Mejju 2001 dwar
l-aċċess pubbliku għad-dokumenti tal-Parlament Ewropew,
tal-Kunsill u tal-Kummissjoni għandu, għall-applikazzjoni ta' dan
ir-Regolament, japplika għal kull dokument tal-Aġenzija fir-rigward
tal-Istati tal-EFTA wkoll.
(i)      Fir-rigward tal-Islanda, dan
il-paragrafu għandu jiġi sospiż sakemm jiġi deċiż
mod ieħor mill-Kumitat Konġunt taż-ŻEE.”
(j)      Dan il-paragrafu ma għandux
japplika għal-Liechtenstein.”
2.           Dan li ġej jiżdied mal-punt (a)
tal-paragrafu 8a:
“, kif emendat permezz ta':
-        32010 R 0912: ir-Regolament (UE)
Nru 912/2010 tal-Parlament Ewropew u tal-Kunsill
tat-22 ta’ Settembru 2010 (ĠU L 276, 20.10.2010.
p. 11).”
Artikolu 2
Il-Protokoll 37 ta’ mal-Ftehim jiġi
emendat kif ġej:
1.           It-testi tal-punti 30 u 31
għandhom jitħassru.
2.           Għandhom jiddaħħlu
l-punti li ġejjin:
‘34.   Il-Bord għall-Akkreditazzjoni
tas-Sigurtà għas-sistemi Ewropej ta’ GNSS (ir-Regolament (UE)
Nru 912/2010).
35.    Il-Bord Amministrattiv (ir-Regolament (UE)
Nru 912/2010). ”
Artikolu 3
Din id-Deċiżjoni għandha
tidħol fis-seħħ fil-jum ta' wara l-aħħar notifika
lill-Kumitat Konġunt taż-ŻEE taħt l-Artikolu 103(1)
tal-Ftehim*.
Din għandha tapplika
mill-1 ta' Jannar 2012.
Artikolu 4
Din id-Deċiżjoni għandha
tiġi ppubblikata fit-Taqsima taż-ŻEE, u fis-Suppliment
taż-ŻEE, ta’ Il-Ġurnal Uffiċjali tal-Unjoni Ewropea.
Magħmul fi Brussell, .
            Għall-Kumitat Konġunt
taż-ŻEE
            Il-President
            
            
            
            Is-Segretarji
            għall-Kumitat Konġunt taż-ŻEE
[1]               OJ L 305, 30.11.1994,
p. 6 (mhux disponibbli bil-Malti).
[2]               ĠU L 276,
20.10.2010, p. 11.
[3]               ĠU L 283/12,
29.10.2010
[4]               ĠU L …
[5]               ĠU L …
[6]               ĠU L 276,
20.10.2010, p. 11.
[7]               ĠU L 283/12,
29.10.2010
*               [L-ebda rekwiżiti kostituzzjonali ma huma
indikati.] [Huma indikati rekwiżiti kostituzzjonali.]